Panusaya vokste opp som den yngste av tre søsken. Hun er talsperson for Studentunionen i Thailand, og studerer på Fakultetet for sosiologi og antropologi ved Thammasat-universitetet. Hun er leder av studentaktivistene ved universitetet, og brøt tabuer om kritikk av kongehuset da hun under en demonstrasjon den 10. august 2020 leste opp et 10-punkts manifest for reform av monarkiet.